**Kuunjoki** (myös **Kuujoki**, **Kuununjoki**, ven. Дымовка, *Dymovka*) on Vuoksen vesistöön kuuluva joki Etelä-Karjalan maakunnassa Suomessa ja Leningradin alueella Venäjällä.

Joen kulku
----------

Joki saa alkunsa Kuulammesta Rautjärvellä Suomessa ja virtaa ensin Suomen ja sitten Venäjän alueella. Se laskee Venäjän puolella Helisevänjärveen, joka edelleen laskee Vuokseen. Toinen Helisevänjärveen Suomen puolelta laskeva joki on Helisevänjoki.

Valuma-alue
-----------

Kuunjoen valuma-alue Helisevänjärven yläpuolella on 329,6715 km². Sen Suomen alueelle ulottuvista latvahaaroista Korisevanojan valuma-alue on 19,0253 km², Käräjoen valuma-alue Korisevanojan suun yläpuolella 27,4124 km² ja Kuunjoen valuma-alue Käräjoen suun yläpuolella 40, 6119 km².

Sivujokia
---------

Kuunjoen suurin Suomen puolelle ulotuva sivujoki on Suomen ja Venäjän rajalla sijaitsevasta Kärsälammesta alkunsa saava Käräjoki, joka virtaa ensin Suomen ja Venäjän rajajokena ja yhtyy sitten Kuunjokeen Venäjän puolella lähellä Suomen rajaa. Käräjokeen laskee Suomen puolelta Korisevanoja, jonka valuma-alueen suurin järvi on Vekarus Rautjärvellä Suomessa.

Järviä
------

Kuulampi (23,92 hehtaaria) ja Vekarus (23,92 hehtaaria) ovat Kuunjoen valuma-alueen Suomen puoleisen osan suurimmat järvet. Näitä pienempiä pinta-alaltaan 1–8 hehtaarin suuruisia järviä joen valuma-alueen Suomen puoleisella osalla on kymmenkunta.

Asema vesistöaluejaossa
-----------------------

Suomen nykyisessä valuma-aluejaossa Kuunjoen valuma-alue (04.198) luetaan osaksi Vuoksen aluetta (04.19) Suur-Saimaan alueella (04.1) Vuoksen vesistössä (04).

Suomen nykyisessä valumaluejaossa valuma-alueen 04.198 nimeksi on epätarkasti annettu "Korisevanojan valuma-alue". Todellisuudessa Korisevanoja on Kuunjoen sivujoen Käräjoen sivuhaara, jonka valuma-alueeseen kuuluu vain osa Suomen puolelle ulottuvasta Kuunjoen valuma-alueesta, ja koko joen varsinainen nimi on Kuunjoki (osassa lähteitä myös *Kuujoki* tai *Kuununjoki*). Tämän perusteella koko valuma-alueen 04.198 yksiseliteisesti määrittelevä suomenkielinen nimi olisi Kuunjoen valuma-alue. Samanaikaisesti Suomen nykyisessä valuma-aluejaossa nimi "Kuujoen valuma-alue" on virheellisesti annettu viereiselle Ilmeenjoen valuma-alueelle (04.199).

Lähteet
-------

1. 1 2 3  Kuunjoki *Karttapaikka*. Maanmittauslaitos. Viitattu 10.3.2018.
2. 1 2 3  Pitäjät Karjalaisten sukuyhteisöjen liitto. Viitattu 13.3.2018.
3. 1 2  Tarkennus. Rautjärven kalastusalueen käyttö- ja hoitosuunnitelma  2001. Etelä-Karjalan kalatalouskeskus. Viitattu 11.3.2018.
4. 1 2 3 4 5  Olin, T. V.: *Suomen vesistöjen alueet ja järvet*, s. 21. Hydrografisen toimiston tiedonantoja 7. Helsinki: Hydrografinen toimisto, 1936.
5. 1 2 3  Harju, Erkki-Sakari (toim.): *Maanmittaushallituksen toimittama Suomen kartta 1920. Suomen karttakirja 1920. Näköispainos*. Helsinki: Karttakeskus, 2009 (1920). ISBN 978-951-595-293-8.
6. 1 2 3 4  *Карельский перешеек. Атлас* 1:100 000. 2-3.  (venäjäksi)
7. 1 2 3 4 5  Korisevanojan valuma-alue (04.198) *Järviwiki*. SYKE. Viitattu 11.3.2018.
8. ↑  Kuulampi *Karttapaikka*. Maanmittauslaitos. Viitattu 10.3.2018.
9. 1 2  Valitse kartalta *Value - Valuma-alueen rajaustyökalu*. SYKE. Viitattu 11.3.2018.
10. ↑  Valitse kartalta *Value - Valuma-alueen rajaustyökalu*. SYKE. Viitattu 11.3.2018.
11. ↑  Valitse kartalta *Value - Valuma-alueen rajaustyökalu*. SYKE. Viitattu 11.3.2018.
12. ↑  Valitse kartalta *Value - Valuma-alueen rajaustyökalu*. SYKE. Viitattu 11.3.2018.
13. ↑  Kärsälammi *Karttapaikka*. Maanmittauslaitos. Viitattu 10.3.2018.
14. 1 2  Käräjoki *Karttapaikka*. Maanmittauslaitos. Viitattu 10.3.2018.
15. 1 2  Korisevanoja *Karttapaikka*. Maanmittauslaitos. Viitattu 10.3.2018.
16. ↑  Vekarus (04.198.1.012) *Järviwiki*. SYKE. Viitattu 10.3.2018.
17. ↑  Vekarus *Karttapaikka*. Maanmittauslaitos. Viitattu 10.3.2018.
18. ↑  Ekholm, Matti: *Suomen vesistöalueet*. Vesi- ja ympäristöhallinnon julkaisuja – Sarja A 126. Helsinki: Vesi ja Ympäristöhallitus, 1993. ISBN 951-47-6860-4.
19. ↑  Kuujoen valuma-alue (04.199) *Järviwiki*. SYKE. Viitattu 10.3.2018.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Дымовка (река)  –  Joen pituus ru-wikin tiedoista.